גורמיטי: העידן החדש

גורמיטי: העידן החדש (באיטלקית: Gormiti: The New Era) היא סדרת טלוויזיה איטלקית, מסוגת דרמה, הרפתקאות וקומדיה, אשר מבוססת על מותג הצעצועים "גורמיטי" שנוצר על ידי Giochi Preziosi. הסדרה, אשר מיועדת לקהל יעד של בנים בגילאי 6–11, בוימה ונכתבה על ידי מריו פארוצ'יני, והופקה על ידי Rainbow S.p.A שבבעלותו של איג'יניו סטראפי. הסדרה כוללת שתי עונות שצולמו ביחד, כאשר בכל אחת יש 10 פרקים באורך 22 דקות. באיטליה הסדרה צפויה להיות משודרת בערוץ Rai 2 ולאחר מכן בערוץ Rai Gulp ובשירות הסטרימינג Rai Play, כאשר כולם בבעלות רשת RAI. העונה הראשונה צפויה להתחיל באיטליה ב-28 באוקטובר 2024. בשאר העולם הסדרה צפויה להתחיל את שידוריה בשנת 2025. בהשראת הסדרה ישנה תוכנית רישוי שכוללת מוצרים שונים. הסדרה עוקבת אחר גלן, קרטר, זיין וסקיי, ארבעה צעירים מכדור הארץ שקיבלו מהרוחות הגורמיות כוחות כדי להוביל קרב נגד נבלים שמאיימים להרוס את כדור הארץ וממלכת גורם. במהלך הסדרה הנערים לומדים כיצד להשתמש בכוחות שלהם, כיצד לסמוך זה על זה וכיצד לעבוד כצוות. סקיי (מילי פורטונטו אסקיני) – הגורמיטית הנקבה היחידה. נצר לשבט האוויר. אחת הבנות הפופולריות ביותר בבית הספר. חובבת אומנות שיש לה משפחה חשובה. מפחדת להיות עצמה. זיין (פדריקו קמפלה) – אחד מארבעת הגורמיטים. נצר לשבט האש. בריון בית הספר. יש לו היסטוריה משפחתית מורכבת, ואח צעיר לו הוא צריך לדאוג. גלן (רובל טספמיכאל) – אחד מארבעת הגורמיטים. נצר לשבט האדמה. חנון, מגושם ואירוני, אשר נלחץ מהוריו. קרטר (פרנצ'סקו ברטוזי) – אחד מארבעת הגורמיטים. נצר לשבט המים. ספורטאי מצוין. גר עם דודתו מפני שאיבד את הוריו. מנהיג החבורה שמנסה לשמור על כולם מאוחדים. מירידל (קלייר פלאצו) – מדריכת הגורמיטים. בורס קאראק (פרנצ'סקו פלנדה) – לוחם גורם ששייך לשבט האוויר. הלורד גרייבן (טים דייש) – האנטגוניסט של הסדרה. רוצה לכבוש את ממלכת גורם. הברון דורהון (אנדראה קוקו) – הגנרל המרושע של המים האפלים. הגנרלית אודרה (נעמי מדיני) – הגנרלית המרושעת של האוויר האפל. הגנרל פרקטור (סימון ריזוני) – הגנרל המרושע של האדמה האפלה. הגנרל קראטר (אנדראה ברואטו) – הגנרל המרושע של האש האפלה. מר קמפל (ברוטיוס סלבי) – המורה להיסטוריה של בית הספר. המאמן ריינולדס (יונב ג'וזף) – המורה לחינוך גופני של בית הספר. גברת פיני (ג'ניפר מישיאטי) – המורה למדעים של בית הספר. "גורמיטי" הוא מותג צעצועים איטלקי שנוצר על ידי Giochi Preziosi שבבעלות אנריקו פרציוזי בשנת 2005. המותג זכה להצלחה רבה ברחבי העולם, בין היתר בישראל, והופקו בהשראתו שלוש סדרות טלוויזיה מונפשות - "גורמיטי" (2008–2011), "גורמיטי: הטבע מכה שנית" (2012–2013) ו"גורמיטי" (2018–2021). לאחר שפרציוזי פנה לאיג'יניו סטראפי, המייסד והבעלים של חברת ההפקה האיטלקית Rainbow S.p.A, הוחלט להפיק את סדרה זו שתהיה מבוססת על מותג הצעצועים ובשונה מהסדרות הקודמות תהיה בלייב אקשן. סטראפי ציין שהתנאי היחידי להפקת הסדרה היה שהיא תהיה בבעלות מלאה של Rainbow S.p.A. בשנת 2023 הוכרז שהסדרה תכלול שתי עונות שבכל אחת יהיו 10 פרקים באורך 22 דקות, כאשר הושקה בה כ-15 מיליון אירו בלי שום עסקה עם גוף שידור. חלק ממימון תקציב הסדרה הוא מהמנהל הכללי לקולנוע ואודיו-ויזואלי. סטראפי ציין ש"גורמיטי הוא קניין רוחני איטלקי", ושהוא מעוניין שהסדרה תצליח ברחבי כל העולם, דבר שהוא משוכנע שיקרה "אם נפעל עם תשומת לב, תשוקה ורעיונות". הסדרה עוסקת בערכים הקשורים לשמירה על איכות הסביבה, נושא שסטראפי נוהג לשים עליו דגש בפרויקטים שלו. הסדרה בוימה ונכתבה על ידי מריו פארוצ'יני. צוות שחקני הסדרה כולל ליהוק בין-לאומי, בו נכללים שחקנים איטלקים ואנגלים, כאשר כולם דוברי אנגלית. הבחירה שצוות השחקנים ידבר אנגלית היא מפני שיש רצון שהפרויקט יצליח ברחבי העולם, בין היתר באמריקה, בה לא אוהבים דיבוב. בחירה דומה נעשתה בהפקת הסדרה "גורל: סאגת ווינX", שמשמשת כעיבוד לייב אקשן לסדרת ההנפשה "מועדון ווינX" שנוצרה על ידי סטראפי. סטראפי ציין שהוא היה מעוניין שיופיעו בסדרה קבוצות אתניות שונות בתור הדמויות הראשיות, אך לצערו הוא לא הצליח להשיג ליהוק של אסייתי עקב מגבולות תקציב. בנובמבר 2023 הוכרז באופן רשמי הליהוק של הסדרה, כאשר את ארבעת הדמויות הראשיות, הגורמיטים של כדור הארץ, יגלמו מילי פורטונטו אסקיני בתור סקיי, פדריקו קמפלה בתור זיין, רובל טספמיכאל בתור גלן ופרנצ'סקו ברטוזי בתור קרטר. השחקנים "נבחרו בקפידה על ידי ההפקה", כאשר "כמעט כולם קטינים ובעלי חוויות ראשונות בעולם המשחק". בנוסף אליהם, נודע שישחקו בסדרה קלייר פלאצו בתור מירידל והשחקן האנגלי טים דייש בתור הלורד גרייבן. בהמשך החודש נודע שישתתף בסדרה גם אנדראה קוקו, זוכה העונה ה-11 של האח הגדול באיטליה. שחקנים נוספים בסדרה כוללים את פרנצ'סקו פלנדה בתפקיד בורס קאראק, נעמי מדיני בתפקיד הגנרלית אודרה, סימון ריזוני בתפקיד הגנרל פרקטור, אנדראה ברואטו בתפקיד הגנרל קראטר, ברוטיוס סלבי בתפקיד מר קמפל, יונב ג'וזף בתפקיד המאמן ריינולדס וג'ניפר מישיאטי בתפקיד גברת פיני. פארוצ'יני ציין שהוא מקווה שהסדרה תדובב לפחות ל-25 שפות, כאשר הוא מעוניין ששחקני הסדרה ידבבו את הדמויות שלהם באיטלקית. במאי 2024 הכריז סטראפי שבכל מדינה בה הסדרה תשודר יהיה דיבוב מותאם לשפה המקומית. שתי העונות של הסדרה צולמו ביחד, כאשר הפרויקט יצא לייצור באפריל 2023 והתרחש ברחבי איטליה. בצילומים השתתפו כ-150 אנשי צוות, כאשר הם אינם צולמו באופן כרונולוגי על פי פרקי הסדרה. סטראפי שיתף "הפרויקט הזה ראה אותנו מטיילים ברחבי איטליה ומחפשים מקומות מיוחדים שיכולים להתאים לעולם הפנטסטי הזה של הגורמיטי". בדצמבר 2023, כפי שתוכנן, הסתיימו הצילומים. המקומות שנבחרו לצילום כוללים את מערות פראסי, הרמיטאז' של סנטה מריה אינפרה סקסה, קראקו, רומא ואפריליה שבנפת לאטינה. סטראפי ציין שהצילומים במיקומים אילו הם "הזדמנות מצוינת לגלות לעולם את המוזרויות של אדמתנו [באיטליה]", שלפי דבריו "חייבת לקבל ערך". לסטראפי חשובה הצגת איטליה ברחבי העולם, ואף הוא לקח חלק בהפקת המיני-סדרה "מועדון ווינX: הקסם של איטליה" שמציגה "מקומות יוצאי דופן" במדינה באמצעות פיות הווינX. קראקו היא עיר רפאים מאז 1980, לכן היו שם המון מקומות לא שמישים שגרמו לסיבוך במהלך הצילומים. אנשי ההפקה היו "צריכים להשתמש בכוח רב, כולל כושר המצאה, בין שטח לא אחיד, צוקים, כל הדברים שהיו קצת מסובכים לניהול". הצילומים במערות פראסי היו גם מאוד מאתגרים, מפני שניסו לשמור על הסביבה שם כמה שאפשר. בינואר 2024 דווח שבשנת 2023 ביקורו במערות כ-298 אלף מבקרים, עודות סדרת הטלוויזיה. האפקטים המיוחדים של הסדרה נוצרו על ידי Rainbow CGI, כאשר הם נועדו להעניק לפרויקט "חותם מרעיש על ידי שחזור מיקומים בסגנון פנטזיה מלא והוספת כוחות וקסם לסצנות". במהלך הצילומים השחקנים לבשו חליפות לכידת תנועה עם חיישנים, שנועדו לשחזר את התנועות שלהם במחשב. פארוצ'יני ציין שרמת האפקטים המיוחדים בסדרה היא גבוהה, ושהוא מעוניין שהיא תראה כמו של האמריקאים כדי "להוכיח שאנחנו [האיטלקים] יכולים לעשות את אותו הדבר". בספטמבר 2023 הכריז סטראפי "אפקטים מיוחדים הם בסיסיים. התחלנו אותם שישה חודשים לפני תחילת הצילומים ונסיים לעבוד עליהם בעוד שנה". בינואר 2024 נודע שהחל שלב הפוסט-פרודקשן של הסדרה, אשר כולל סאונד, ויזואליה, עריכה, Computer-generated Imagery ואפקטים מיוחדים. פארוצ'יני ציין שהתהליך אמור להמשך עד יוני 2024. בספטמבר 2023 נודע שסדרת הטלוויזיה, אשר מיועדת לקהל יעד של בנים בגילאי 6–11, תחל את שידוריה בשנת 2024. כשנשאל איפה הסדרה תשודר, ענה סטראפי ש-RAI הוא "שותף היסטורי" שלו, אך עם זאת הוא מתכוון להציג את ההפקה בשוק כדי למצוא יעד לפלטפורמה. באוקטובר 2023 הסדרה הוצגה בכנס המפיצים MIPJunior, שם היא נחשבה כאחת מתוך חמש עשרה ההפקות המובילות ביותר. בנובמבר 2023 נודע שהסדרה תחל את שידוריה באיטליה באחד הערוצים של רשת RAI בסתיו 2024, ושהטריילר שלה יופץ בינואר של אותה שנה. בינואר 2024 הוכרז שהסדרה תוצג בפסטיבל סן רמו שיתרחש במהלך חודש פברואר. ב-10 בפברואר 2024 הוצג בפסטיבל טיזר הסדרה, אשר בהמשך היום פורסם ברשתות החברתיות. לרגל הצגת הטיזר קיבל סטראפי פרס מצוינות מראש העיר של סן רמו, אלברטו ביאנצ'רי, "כהוקרה על המחויבות המתמדת והמסורה של היזם והאמן בתחום הבידור האיכותי המיוצר באיטליה". במאי 2024 פורסם שהסדרה צפויה להתחיל את שידוריה באיטליה בחודש אוקטובר של אותה שנה. ב-3 ביוני 2024 פורסם טיזר נוסף של הסדרה. בחודש יולי פרק הבכורה של הסדרה הוקרן בבכורה עולמית בפסטיבל הסרטים של גיפוני, ונודע שהיא תשודר באיטליה בערוץ Rai 2 ולאחר מכן בערוץ Rai Gulp ובשירות הסטרימינג Rai Play, כאשר כולם בבעלות רשת RAI. ב-27 בספטמבר 2024 הופץ הטריילר הרשמי של הסדרה ואיתו תאריך הבכורה, 28 באוקטובר. בנובמבר 2023 שיתף סטראפי שלאחר שידור הסדרה באיטליה היא תופץ ברחבי העולם בשנת 2025, כאשר יש שלוש פלטפורמות בארצות הברית שמעוניינות לרכוש אותה. במאי 2024 נודע שהסדרה נמכרה לשידור בצרפת וספרד. בספטמבר 2024 נודע שגוף שידור ביוון רכש את הזכויות לשידור הסדרה, כמו כן שהיא תשודר בצרפת בערוץ Gulli ובספרד בערוץ Clan. בספטמבר 2023 הוכרז שבהשראת הסדרה תהיה תוכנית רישוי שתכלול מוצרים שונים, ביניהם ספרים, בובות אספנות, צעצועים, משחקי קופסה, ביגוד ומוצרי מזון. באוגוסט 2024 הושק אתר האינטרנט הרשמי של הסדרה, והחלו לצאת לחנויות באיטליה צעצועים ובובות פעולה ואספנות בהשראת הדמויות והעלילה. אתר האינטרנט הרשמי של גורמיטי: העידן החדש גורמיטי: העידן החדש, ברשת החברתית אינסטגרם גורמיטי: העידן החדש, ברשת החברתית טיקטוק גורמיטי: העידן החדש, סרטונים בערוץ היוטיוב "גורמיטי: העידן החדש", במסד הנתונים הקולנועיים IMDb (באנגלית) מסך עולם, Annecy Spotlight: Rainbow Group, באתר TVKIDS‏, 7 ביוני 2024 ניק ויווארלי, ‘Winx Club’ Creator Iginio Straffi Talks ‘Very Important’ Animated Series Reboot and Reveals New Live-Action Show ‘Gormiti’, באתר וראייטי, 22 בנובמבר 2023 היאלי יעקבי-הנדלסמן, שלגייה עדיין בפיסגה, באתר ישראל היום, 15 במרץ 2012 לוסילה ניקוליני, Per i Gormiti nuova vita nello scenario di Frasassi, Iginio Straffi ha ambientato nelle grotte le scene di una serie per ragazzi, באתר Corriere Adriatico‏, 21 בנובמבר 2023 פינו גאגליארדי, Iginio Straffi e i vent’anni delle Winx: “Le mie fatine stanno tornando più forti che mai. Anche grazie alla collaborazione con Rai e Netflix”, באתר הוליווד ריפורטר, 5 ביוני 2024 Total Licensing Autumn Fall 2023 - עמוד 88 אילריה רברינו, Iginio Straffi, il Re Mida degli schermi: “Così i nuovi Gormiti e le sirene salveranno il mondo (del cinema)”, באתר הוליווד ריפורטר, 25 בספטמבר 2023 Gormiti The New Era - Trailer Ufficiale, באתר יוטיוב, 27 בספטמבר 2024 מריאנה סיארנטה, "Gormiti- The New Era": vi portiamo dietro le quinte del live-action italiano più ambizioso di sempre, באתר Today‏, 21 בנובמבר 2023 צוות האתר, A Giffoni #54 proiezione esclusiva del primo episodio di GORMITI - THE NEW ERA, באתר פסטיבל הסרטים של גיפוני, 20 ביולי 2024 ניקול ביאנקי, Per il live action ‘Gormiti – The New Era’, prodotto da Iginio Straffi, alta tecnologia e sensibilità ecologica, באתר Cinecittà News‏, 21 ביולי 2024 צוות האתר, Il fondatore di Rainbow, Iginio Straffi racconta come nasce il gruppo: “Mi sono chiesto da bambino chi fossero i miei eroi”, באתר פסטיבל הסרטים של גיפוני, 20 ביולי 2024 מריה וולפה, Winx: per le fatine femministe nuova stagione tv, un musical e un film, באתר קוריירה דלה סרה, 2 בפברואר 2019 ולריה, Grande Fratello, Andrea Cocco nel cast di una nuova serie tv, באתר Isa e Chia‏, 28 בנובמבר 2023 פינו גאגליארדי, Ultimo giorno di riprese a Roma per I Gormiti – The New Era. “Abbiamo girato in una grotta e su terreni sconnessi. Una grande sfida vinta” (Esclusiva), באתר הוליווד ריפורטר, 11 בינואר 2024 Total Licensing Summer 24 - עמוד 69, 7 במאי 2024 פוסט שמכריז על סיום הצילומים, ברשת החברתית אינסטגרם, 18 בדצמבר 2023 צוות האתר, I Gormiti tornano in live action. Riprese a Craco, Frasassi, Roma, באתר Italy for Movies‏, 16 בינואר 2024 צוות האתר, Dal grande al piccolo schermo, tra film e serie tv: il periodo d’oro della provincia di Latina, באתר LatinaToday‏, 26 במרץ 2024 צוות האתר, Winx Club – La magia dell’Italia, באתר משרד החוץ באיטליה, 22 ביולי 2023 צוות האתר, Pedini Amati nel regno delle Winx, באתר Il Resto del Carlino‏, 16 בפברואר 2024 צוות האתר, Record di presenze per le Grotte di Frasassi, set della serie "Gormiti - The New Era", באתר Picchio News‏, 10 בינואר 2024 סטפנו פבריזי, Le Grotte di Frasassi con oltre 298 mila visitatori nel 2023 battono il nuovo record di presenze degli ultimi 20 anni, באתר Marcheinfinite‏, 13 בינואר 2024 צוות האתר, CBS’ ‘Dora’ and Planeta Junior’s ‘Adventurer Carly’ and ‘Hero Inside’ Were Most-Viewed Shows at MIP Junior, באתר Animation Magazine‏, 17 באוקטובר 2023 שרה פררי, "Sul set di Frasassi, valorizziamo le Marche", באתר il Resto del Carlino‏, 21 בנובמבר 2023 ניקולו' מוריצי, Le Grotte di Frasassi al Festival di Sanremo, באתר Il Resto del Carlino‏, 10 בינואר 2024 צוות האתר, ‘Gormiti – The New Era’: presentato il teaser in anteprima mondiale, באתר QN Quotidiano Nazionale‏, 10 בפברואר 2024 אלאונורה גגליאנו קנדלה, GORMITI – THE NEW ERA. PRESENTATO A SANREMO IN ANTEPRIMA MONDIALE IL TRAILER DEL LIVE ACTION, באתר LSD Magazine‏, 10 בפברואר 2024 צוות האתר, La magia delle Grotte di Frasassi al Festival di Sanremo con Il Volo ed i Gormiti, באתר AnconaToday‏, 10 בפברואר 2024 קריסטין בזוזנובסקי, Rainbow’s Iginio Straffi Talks Winx Club Reboot, The Tearsmith Success, באתר TVKIDS‏, 17 במאי 2024 טיזר של הסדרה, ברשת החברתית אינסטגרם, 3 ביוני 2024 צוות האתר, Giffoni Film Festival, “Gormiti - The New Era” in anteprima mondiale, באתר Il Mattino‏, 2 ביולי 2024 francy279‏, RAI KIDS – LE NOVITA’ PER LA STAGIONE 2024 – 2025: ARRIVANO “GORMITI – THE NEW ERA”, ALEX PLAYER E MINIEROI DELLA FORESTA, באתר SpettacoloMusicaSport‏, 20 ביולי 2024 קיארה מאפיולטי, Il ritorno dei Gormiti in «live action»: in arrivo una mega produzione, באתר קוריירה דלה סרה, 21 בנובמבר 2023 ללו נאסו, Dalle Winx al Fabbricante di Lacrime: perché Iginio Straffi è primo su Netflix, באתר Il Sole 24 Ore‏, 5 במאי 2024 ריקרדו בסטיאנלו, Il creatore delle Winx: "L'animazione italiana è sana, manca il mercato", באתר Agenzia Giornalistica Italia‏, 5 בספטמבר 2024 עמוד 121 במגזין "Total Licensing"‏, 13 בספטמבר 2024 אנה קארוגטי, Iginio Straffi on Rainbow Group Investments, באתר TVKIDS‏, 29 בספטמבר 2023 Licensing Magazine March 2024 - עמוד 26, 29 במרץ 2024 Gormiti The New Era: analizziamo il sito web e parliamo delle prime due wave dei nuovi Gormiti!, באתר יוטיוב, 22 באוגוסט 2024 GORMITI THE NEW ERA: apro i nuovi "Gormiti" da 7cm, באתר יוטיוב, 18 באוגוסט 2024 Inizia la New Era! Esploriamo l'intero allestimento dei NUOVI Gormiti al Giochi Preziosi Store!, באתר יוטיוב, 2 בספטמבר 2024